
Ministru kabineta noteikumi Nr. 875
Rīgā 2024. gada 17. decembrī (prot. Nr. 53 136. §)
Grozījumi Ministru kabineta 2019. gada 3. decembra noteikumos Nr. 582 "Kārtība, kādā īsteno valsts atbalsta programmu par aizdevumu piešķiršanu apgrozāmo līdzekļu iegādei lauksaimniecības, mežsaimniecības, zvejniecības un akvakultūras nozarē"
Izdoti saskaņā ar Attīstības finanšu institūcijas likuma
12. panta ceturto daļu
· Izdarīt Ministru kabineta 2019. gada 3. decembra noteikumos Nr. 582 "Kārtība, kādā īsteno valsts atbalsta programmu par aizdevumu piešķiršanu apgrozāmo līdzekļu iegādei lauksaimniecības, mežsaimniecības, zvejniecības un akvakultūras nozarē" (Latvijas Vēstnesis, 2019, 245. nr.; 2023, 218. nr.; 2024, 49., 94., 237. nr.) šādus grozījumus:
· 1. Izteikt 12. punktu šādā redakcijā:
· "12. Lai saņemtu aizdevumu vai to restrukturizētu, atbalsta pretendents sabiedrībā "Altum" iesniedz iesniegumu un informāciju par saņemto de minimis atbalstu pēdējo trīs gadu periodā, skaitot no de minimis atbalsta piešķiršanas dienas, bet, ja atbalsts tiek piešķirts saskaņā ar Komisijas regulu Nr. 717/2014, – informāciju par saņemto de minimis atbalstu kārtējā gadā un iepriekšējos divos fiskālajos gados atbilstoši normatīvajiem aktiem par de minimis atbalsta uzskaites un piešķiršanas kārtību."
· 2. Izteikt 15. punktu šādā redakcijā:
· "15. Ja sabiedrība "Altum" vienam vienotam uzņēmumam paredzētu de minimis atbalstu aizdevumam vai tā restrukturizācijai piešķir saskaņā ar Komisijas regulu 2023/2831, Komisijas regulu Nr. 1408/2013 vai Komisijas regulu Nr. 717/2014, tas nepārsniedz Komisijas regulas 2023/2831 3. panta 2. punktā vai Komisijas regulas Nr. 1408/2013 3. panta 2. un 3. punktā noteikto maksimālo trīs gadu periodā piešķirto  de minimis atbalsta apmēru, skaitot no atbalsta piešķiršanas dienas, vai Komisijas regulas Nr. 717/2014 3. panta 2.a punktā noteikto de minimis atbalsta maksimālo apmēru. Šo noteikumu izpratnē viens vienots uzņēmums ir uzņēmums, kas atbilst Komisijas regulas 2023/2831 2. panta 2. punktā, Komisijas regulas Nr. 1408/2013 2. panta 2. punktā vai Komisijas regulas Nr. 717/2014 2. panta 2. punktā minētajiem kritērijiem."
· 3. Izteikt 16. punktu šādā redakcijā:
· "16. Atbalsta pretendentam saskaņā ar šiem noteikumiem piešķirto de minimis atbalstu drīkst kumulēt ar citu de minimis atbalstu līdz Komisijas regulas 2023/2831 3. panta 2. punktā vai Komisijas regulas Nr. 717/2014 3. panta 2.a punktā, vai Komisijas regulas Nr. 1408/2013 3. panta 2. punktā noteiktajam attiecīgajam robežlielumam un ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kas noteikta citā valsts atbalsta programmā vai Eiropas Komisijas lēmumā, atbilstoši Komisijas regulas 2023/2831 5. panta 1., 2. un 3. punktam vai Komisijas regulas Nr. 717/2014 5. panta 1., 2. un 3. punktam, vai Komisijas regulas Nr. 1408/2013 5. panta 1., 2., 2.a un 3. punktam."

